**Uzsa Község Önkormányzata Képviselő-testületének 12/2023. (X. 31.) önkormányzati rendelete**

**a köztisztaságról és a kerti hulladék nyílt téri égetésének részletes szabályairól szóló 9/2023. (VIII.2.) önkormányzati rendelet módosításáról**

Uzsa Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva; az Alaptörvény a 32. cikk (2) bekezdésében, a hulladékról szóló 2012. évi CLXXXV. törvény 88. § (4) bekezdés c) pontjában, a környezet védelmének általános szabályairól szóló 1995.törvény LIII törvény 48. § (3) bekezdés b) pontjában, a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében a következőket rendeli el:

**1. §**

A köztisztaságról és a kerti hulladék nyílttéri égetésének részletes szabályairól szóló 9/2023. (VIII. 2.) önkormányzati rendelet bevezető része helyébe a következő rendelkezés lép:

„Uzsa Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva; az Alaptörvény a 32. cikk (2) bekezdésében, a hulladékról szóló 2012. évi CLXXXV. törvény 88. § (4) bekezdés c) pontjában, a környezet védelmének általános szabályairól szóló 1995.törvény LIII törvény 48. § (3) bekezdés b) pontjában, a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében a következőket rendeli el:”

**2. §**

A köztisztaságról és a kerti hulladék nyílttéri égetésének részletes szabályairól szóló 9/2023. (VIII. 2.) önkormányzati rendelet 4. § (1) bekezdése helyébe a következő rendelkezés lép:

„(1) Az ingatlan tulajdonosa köteles az ingatlan előtti területet tisztán tartani. A közutak mentén – az ingatlan és a közút közötti területszakaszon köteles gondoskodni a fű rendszeres lekaszálásáról és az árkok folyamatos rendben tartásáról. A tulajdonos a telek kerítéséről kinyúló ágakat folyamatosan köteles visszanyesni, ahol a telekhatár és az úttest között zöld sáv helyezkedik el, az ezen található gyomot, a növényzettől, levélhullásból származó hulladékot eltávolítani.”

**3. §**

(1) A köztisztaságról és a kerti hulladék nyílttéri égetésének részletes szabályairól szóló 9/2023. (VIII. 2.) önkormányzati rendelet 7. § (2) bekezdése helyébe a következő rendelkezés lép:

„(2) Növények ültetésénél be kell tartani a megfelelő távolságot.”

(2) A köztisztaságról és a kerti hulladék nyílttéri égetésének részletes szabályairól szóló 9/2023. (VIII. 2.) önkormányzati rendelet 7. § (5) bekezdés b) pontja helyébe a következő rendelkezés lép:

*(Az ingatlan tulajdonosa az ingatlanát határoló zöldsávban növénysor telepítést és füvesítést saját költségén a következő szabályok betartásával végezhet:)*

„*b)* a növények védelme során környezetre nem káros növényvédő-szereket kell alkalmazni”

**4. §**

Hatályát veszti a köztisztaságról és a kerti hulladék nyílttéri égetésének részletes szabályairól szóló 9/2023. (VIII. 2.) önkormányzati rendelet

*a)* 4. § (5) és (6) bekezdése,

*b)* 5. § (4) és (5) bekezdése,

*c)* 6. § (1)–(4) bekezdése,

*d)* 7. § (4) bekezdése,

*e)* 7. § (5) bekezdés a) pontja.

**5. §**

Ez a rendelet a kihirdetését követő napon lép hatályba.

Táborosi László Dr. Benkő Réka Zsófia

polgármester jegyző

Kihirdetve: 2023. október 31.

Dr. Benkő Réka Zsófia jegyző

Általános indokolás

A Veszprém Vármegyei Kormányhivatal törvényességi felhívásában foglaltak alapján szükségessé vált a Rendelet felülvizsgálata, figyelemmel a jogszabályszerkesztéssel kapcsolatos előírásokra is.

Részletes indokolás

**Az 1. §-hoz**

A bevezető rendelkezés módosítását tartalmazza.

**A 2. §-hoz**

A Jat. 2. § (1) bekezdésében leírt normavilágosság követelményének nem felelt meg, ezért szükséges a módosítás.

**A 3. §-hoz**

A Jat. 2. § (1) bekezdésében leírt normavilágosság követelményének nem felelt meg, ezért szükséges a módosítás.

**A 4. §-hoz**

A hatályukat vesztő rendelkezéseket tartalmazza.

**Az 5. §-hoz**

A rendelet hatályba lépéséről rendelkezik.